दिनभर रही कंपकंपी फसलों पर जमा पाला
शुक्रवारकोन्यूनतम तापमान 2.5 डिग्री सेल्सियस तक पहुंच गया। जबकि अधिकतम तापमान 17 डिग्री सेल्सियस दर्ज किया गया। दिनभर धूप खिलने के बावजूद कंपकंपी रही। ज्यादातर लोग घरों में ही दुबके रहे। सुबह फसलों पर पाला जमा हुआ देखा गया। मौसम विभाग ने पाला जमने और मौसम साफ रहने की संभावना जताई है।
पश्चिमी हवाएं चलने से लोगों को सर्दी से राहत नहीं मिली। सुबह पाले की सफेद चादर फसलों पर जमी रही। धूप खिलने से फसलों से पाला तो हट गया, लेकिन ठंड दिनभर बरकरार रही। लोगों ने गर्म पेय पदार्थों का सेवन करके ठंड से राहत पाने की कोशिश की। चाय, पकौड़े सूप की दुकानों पर लोगों की दिनभर भीड़ रही। किसान प्रदीप ने कहा कि ठंड बढ़ने से सब्जी की फसलों में बढ़वार रुक गई है। अगर इसी प्रकार पाला जमता गया जो आलू और मटर की फसलें खराब होने का डर बना हुआ है। ऐसे फसलों को बचाने के लिए हलके पानी की सिंचाई कर रहे हैं, लेकिन इससे ज्यादा बचाव नहीं हो रहा।
गंधक के छिड़काव से बचाएं फसल को : डॉ. बाबूलाल
उद्यानविकास अधिकारी डॉ. बाबूलाल शर्मा ने बताया कि पाला पड़ने से बेल वाली सब्जियों की फसलों को भारी नुकसान होता है। इस नुकसान को किसान काफी हद तक कम कर सकते हैं। सब्जी की फसलों को दूसरे-तीसरे दिन हलकी सिंचाई करनी चाहिए। अगर गंदक का हलका छिड़काव किया जाए तो इससे पाले के नुकसान से राहत मिल सकती है।
पालाजमने की संभावना
मौसमविशेषज्ञ डॉ. चंद्र शेखर डागर ने बताया कि अगले 24 घंटों में मौसम में ठंड और बढऩे की संभावना बनी हुई है। मौसम साफ रहेगा, लेकिन सुबह कहीं-कहीं पाला भी पड़ेगा। कुछ क्षेत्रों में हल्की धुंध पड़ सकती है। ऐसे मौसम में पशुओं की देखभाल करने की ओर विशेष तौर पर ध्यान दिया जाना चाहिए। दुधारू पशुओं को उचित खुराक सुबह शाम ताजा पानी पिलाना चाहिए। पश्चिमी हवाओं से पशुओं को बचाकर रखना चाहिए।
कैथल |शुक्रवार को खेतों में पराली पर जाम हुआ पाला।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva